Fort Hood

Fort Hood er en stor militærbase for U.S. Army i Texas i USA. Den ligger utenfor byen Killeen, omtrent halvveis mellom de større byene Waco og Austin som begge ligger ca. 100 km unna. 

Basen er oppkalt etter konføderasjonsgeneralen John Bell Hood.

Mesteparten av basen er i Bell County, men mindre deler er i nabofylket Coryell County.

Sammen med Fort Bragg er Fort Hood den amerikanske hærens største base. I alt rundt 40 000 soldater har tilknytning til basen (2009). Før Sovjetunionens sammenbrudd var Fort Hood den største militærbasen i den vestlige verden. 

Fort Hood er den eneste amerikanske basen som er hjem til to panserdivisjoner, 1. kavaleridivisjon og 4. infanteridivisjon. Den er også base for III korps.

Se også 
 Skyteepisoden ved Fort Hood

Eksterne lenker 
 
 Fort Hood –  globalsecurity.org 
 41st Fires Brigade in Iraq 
 Fort Hood Sentinel Authorized Newspaper 
 Fort Hood Herald Independent Newspaper 
 Killeen Daily Herald Greater Killeen Newspaper 
 MilitaryAvenue Relocation Information and Fort Hood Q&A  
 III Corps and Fort Hood Telephone Numbers (PDF) 

Garnisoner i USA
Militærvesen i Texas
Bell County (Texas)